CELEX: 62009CO0286
Language: lv
Date: 2010-07-09
Title: Tiesas rīkojums (septītā palāta) 2010. gada 9.jūlijā.#Luigi Ricci un Aduo Pisaneschi pret Istituto nazionale della previdenza sociale (INPS).#Lūgumi sniegt prejudiciālu nolēmumu: Corte d'appello di Roma - Itālija.#Reglamenta 104. panta 3. punkta pirmā daļa - Ierēdņi - Vecuma pensija - Apdrošināšanas laikposmu summēšana - Civildienesta noteikumu VIII pielikuma 11. pants - Eiropas Kopienā nostrādātā laikposma ņemšana vērā - EKL 10. pants.#Apvienotās lietas C-286/09 un C-287/09.

Tiesas (septītā palāta) 2010. gada 9. jūlija rīkojums – Ricci un Pisaneschi/Istituto nazionale della previdenza sociale (INPS)
      (apvienotās lietas C‑286/09 un C‑287/09)
      Reglamenta 104. panta 3. punkta pirmā daļa – Ierēdņi – Vecuma pensija – Apdrošināšanas laikposmu summēšana – Civildienesta noteikumu VIII pielikuma 11. pants – Eiropas Kopienā nostrādātā laikposma ņemšana vērā – EKL 10. pants
      Dalībvalstis – Pienākumi – Pienākums lojāli sadarboties ar Eiropas Savienības iestādēm – Savienības iestādē vai struktūrā nostrādātā laikposma neņemšana vērā, saskaņā ar valsts sistēmu nosakot priekšlaicīgas vai
         parastas vecuma pensijas tiesības – Nepieļaujamība (EKL 10. pants; Civildienesta noteikumu VIII pielikuma 11. panta 2. punkts) (sal. ar 32.–34. punktu)
      
      Priekšmets
      
         Lūgums sniegt prejudiciālu nolēmumu – 
               Corte d’appello di Roma
                – Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu
                  ģimenēm, kas pārvietojas Kopienā, interpretācija – EKL 17., 39. un 42. panta interpretācija – Vecuma pabalsts – Apdrošināšanas
                  laikposmu summēšana – Laikposma, kurā veiktas iemaksas Eiropas Kopienu kopējā veselības apdrošināšanas shēmā, neņemšana vērā
               
            Rezolutīvā daļa:
      EKL 10. pants, lasot to kopā ar Eiropas Kopienu Civildienesta noteikumiem, ir jāinterpretē tādējādi, ka tam pretrunā ir tāds
         valsts tiesiskais regulējums, saskaņā ar kuru netiek ņemti vērā gadi, kurus Savienības pilsonis ir nostrādājis tādā Savienības
         iestādē kā Eiropas Kopienu Komisija vai tādā Savienības struktūrā kā Eiropas Ekonomikas un sociālo lietu komiteja, lai atbilstoši
         valsts sistēmai atzītu tiesības uz pensiju, neatkarīgi no tā, vai attiecīgā persona pensionējas priekšlaicīgi vai arī parastajā
         pensijas vecumā.